הוועדה המיוחדת לפניות הציבור, כנסת 24, פרוטוקול מספר 25, 2022-04-11 14:00

יעל רון בן משה: צהריים טובים.

יעל רון בן משה: אני מתכבדת לפתוח את דיון הוועדה לפניות הציבור בנושא מדיניות גופי שידור בתחום ניתוקים ובסיום התקשרויות.

יעל רון בן משה: זאת ישיבת מעקב.

יעל רון בן משה: אנחנו מקפידים פה גם הנהלת הוועדה וגם אני לקיים ישיבות מעקב ולראות שנושאים אכן מטופלים ומתקדמים.

יעל רון בן משה: פעמים רבות הנושאים הם כבדים ומצריכים אחר כך הרבה מאוד עבודה מאחורי הקלעים גם פה בכנסת וגם של משרדי הממשלה, גם בין משרדי הממשלה וגם של גופים נוספים.

יעל רון בן משה: אנחנו נקפיד על ישיבות המעקב כדי לראות שהדברים מתקדמים עד פתרון.

יעל רון בן משה: אני אפתח את הישיבה בהקראת שיר שנקרא "על עולמך" שכתב גל ארזי ממושב רם-און, משורר צעיר, מהנדס תוכנה במקצועו, עוסק בשירה כריפוי.

יעל רון בן משה: זה השיר: אתה לא יודע מה יש לך עד שהוא ייעלם לחלוטין או יילקח לכמה דקות ממך חברים ומשפחה, מעמד ובניהם כל עולמך.

יעל רון בן משה: צחוק כחומר ממכר נצרך מהם ואתם עברתם יותר ממה שאתה משער.

יעל רון בן משה: כשכל העולם מדכדך ומקשה עולמך שלך תומך ומרפא לא נותן לך למעוד.

יעל רון בן משה: תוקיר, תאהב, תראה את זה ואל תשמור דברים בבטן.

יעל רון בן משה: אז, תודה לגל ששלח ללשכתי את השיר הזה וספר שלם משיריו.

יעל רון בן משה: שיהיה לך הרבה ריפוי, אהבה ושלווה ושיישמרו איתך אוהביך וחבריך.

יעל רון בן משה: נעבור, ברשותכם, לנושא הדיון.

יעל רון בן משה: בדיון הקודם שעסק בגופי השידור עלו כמה סוגיות ואתגרים, החל במחירי חבילות וכלה בהנגשת המידע לציבור, ובתווך עוד כמה סוגיות כשאחת הסוגיות המרכזיות הייתה היכולת להתנתק משירות.

יעל רון בן משה: צרכן, לקוח, אזרח שאינו רוצה עוד לצרוך שירות מגופי תקשורת – חברות כבלים או חברות לוויין – מה עוד צריך לעשות כדי להתנתק מהשירות?

יעל רון בן משה: אני מקבלת בברכה את חבר הכנסת הרב אייכלר, יושב-ראש הוועדה לשעבר.

יעל רון בן משה: תודה שאתה איתנו.

יעל רון בן משה: ביקשתי שנקיים את דיון המעקב הזה כדי לשמוע גם ממשרדי הממשלה הרגולטורים וגם מגופי השידורים איזו התקדמות יש.

יעל רון בן משה: אני אציין שבזמן שחלף מאז הישיבה הקודמת קיבלתי לפני כמה ימים את מכתבו של מר ניר שוויקי, יושב-ראש המועצה לשידורי כבלים ולשידורי לוויין.

יעל רון בן משה: הישיבה שקיימנו פה הייתה ב-14 בדצמבר.

יעל רון בן משה: את מכתבו של מר ניר שוויקי קיבלתי ב-7 באפריל.

יעל רון בן משה: אבל אני מודה לו גם אם בשלושה או ארבעה חודשים איחור.

יעל רון בן משה: אני שמחה שלפחות התקבלה תשובה.

יעל רון בן משה: אני עוברת מיד להתייחסותו לעניין סוגיית הניתוק מהחברות בסעיף 3.2.

יעל רון בן משה: אם אפשר יהיה להפיץ למי שירצה את המכתב אין שום בעיה.

יעל רון בן משה: "באשר לסוגיית הניתוק מהחברות הן באתר של הוט והן באתר של יס קיימת אפשרות למשלוח הודעת ניתוק.

יעל רון בן משה: באשר לשלט" – אותה הצעה שעלתה בדיון הקודם שניתן יהיה להתנתק בלחיצת כפתור בשלט, כותב מר ניר: "ההצטרפות לשירותי כבלים ולוויין אינה נעשית באמצעות שלט אך המועצה קבעה לגבי שירותים נוספים שאליהם מתחברים באמצעות השלט כי יש גם לאפשר ניתוק באמצעות שלט, למשל, במקרה של הוספת ערוצים באמצעות השלט.

יעל רון בן משה: לשלמות התמונה בסוגיית הניתוק יצוין כי בשנת 2021 הטיל יושב-ראש המועצה עיצום כספי על הוט בגין ניתוקים והפסקות חיוב שלא בוצעו כנדרש, והמועצה ממשיכה לעקוב אחר הנושא".

יעל רון בן משה: זאת ההתייחסות לעניין הניתוקים.

יעל רון בן משה: תודה למר ניר שוויקי שמתייחס לנושא.

יעל רון בן משה: ראשית גם הוא והמועצה מכירים בכך שיש בעיה של ניתוק, ובשנת 2021 אף הוטל עיצום כספי על חברת הוט בעניין הזה.

יעל רון בן משה: אנחנו נרצה לוודא שבשנת 2022 והלאה הבעיה הזאת תיפתר.

יעל רון בן משה: אחת ההצעות שעלתה היא שאפשר יהיה על-ידי לחיצה בשלט.

יעל רון בן משה: אנחנו מכירים את זה מחברות תוכן אחרות שאפשר להתנתק בלחיצה.

יעל רון בן משה: אני אגיד בסוגריים: לא הייתי מציעה את נושא הניתוק בשלט אם אפשר היה להתנתק בצורה קלה ויעילה באמצעים אחרים.

יעל רון בן משה: אין לי שום בעיה שחברת הוט או חברת יס יגידו שהשירות הטלפוני שלהם עובד 24/7 ורק צריך להתקשר, להקיש אפס וזהו.

ישראל אייכלר: - - -

יעל רון בן משה: לא בשבת, סליחה.

יעל רון בן משה: גם אנחנו פוליטיקאים נבחרי ציבור עובדים 24/7.

יעל רון בן משה: זה נכון שביום השביעי אנחנו לא עובדים 24 שעות.

יעל רון בן משה: עד כניסת שבת וכמובן אחרי יציאת השבת.

יעל רון בן משה: אז 24 – בו צריך לתקן את דבריי.

יעל רון בן משה: נמצא את הנוסחה הנכונה ואז אני אמשיך להגיד 24/7.

יעל רון בן משה: הלקוח, הצרכן יתקשר ויקיש אפס בטלפון או ילחץ "לא מעוניין" או איקס אדום באינטרנט ויתנתק.

יעל רון בן משה: אני לא דבקה דווקא בעניין השלט אבל צריך להנגיש את האפשרות להתנתק ככל האפשר.

יעל רון בן משה: ההצעה על השלט הייתה משני טעמים: א', כי השיטות האחרות שציינתי לא עובדות טוב.

יעל רון בן משה: אדם מתקשר, נכנס לרשימה, אחרי 48 שעות חוזרים אליו, ובכלל חוזרים אליו משימור לקוחות ולא ממחלקת הניתוקים.

יעל רון בן משה: הוא מתחיל סאגה שאולי אחרי שלושה חודשים היא תיגמר.

יעל רון בן משה: על כן הוטלו עיצומים כספיים על חברת הוט; ב', הצעתי את זה כי אנחנו יודעים שאפשר להתחבר לשירותים דרך השלט כפי שמר ניר שוויקי ציין; ואנחנו יודעים שחברות תוכן אחרות מאפשרות להתנתק גם דרך השלט.

יעל רון בן משה: לכן אני מציעה גם לחברות הכבלים והלוויין לחשוב איך הן עושות את השירות טוב יותר לצרכנים, לאזרחים.

יעל רון בן משה: חבר הכנסת אייכלר, אתה רוצה להגיד משהו?

ישראל אייכלר: האמת היא שבאתי יותר לשמוע מאשר להגיד, אבל בעיקרון השבוע צלצלתי לקבל מספר טלפון ב-144 כי לא ראיתי על גבי המסך.

ישראל אייכלר: אז היא אומרת לי, סליחה, אתה הגעת לפרסום ותצטרך לחכות בטלפון.

ישראל אייכלר: אז צלצלתי שוב ושם כבר חיכיתי עד בוש.

ישראל אייכלר: זאת אומרת כמו שאת אומרת שבטלפון לא תמיד עונים ומעבירים את הצרכנים לשירות לקוחות או לשימור לקוחות או לפרסום זאת תופעה קיימת.

ישראל אייכלר: אם זה קיים בבזק אז בוודאי גם במקומות אחרים.

ישראל אייכלר: אז אולי כמו הצעתה של היושבת-ראש, תעשו משהו – אם לא בשלט אז במשהו אחר – שאפשר להודיע בלחיצת כפתור: "אני לא מעוניין, תודה".

ישראל אייכלר: וזהו.

ישראל אייכלר: זה מאוד פשוט.

יעל רון בן משה: תודה רבה, הרב אייכלר.

יעל רון בן משה: אני מבינה שיש לנו נושא חדש לבדיקה גם מול בזק.

יעל רון בן משה: לא נשמע לי שירות טוב לאזרח שכשרוצים להשיג מספר טלפון אז מגיעים בלחיצה למחלקת הפרסום.

ישראל אייכלר: קיבלתי פנייה אחרת שנוגעת לנושא הזה ולא להוט: אדם שצבר קרן השתלמות גדולה מאוד ורצה לבדוק אותה, אמרו לו שכבר חוזרים אליו, והתחילו לחזור אליו כל המומחים ולהסביר לו שייקח הלוואה באחוז אחד וזה יישאר בשלושה אחוזים – סיפורים מכאן ועד הודעה חדשה.

ישראל אייכלר: אבל זה לא צלח כי הוא הפסיד 10,000 שקל בחודשיים בגלל העצה ה"טובה" הזאת, וכשהוא רצה להתנתק ולפדות את הכסף אמרו לו שזה כבר שייך למחלקת שירותים.

ישראל אייכלר: ואז תדבר אל הקיר.

ישראל אייכלר: זאת תופעה קיימת.

יעל רון בן משה: אני מציעה, ברשותכם, שנעבור לנציגי החברות שנמצאים איתנו בזום.

יעל רון בן משה: אני הייתי שמחה אם הם היו מגיעים לכאן באופן פיזי.

יעל רון בן משה: הצענו להם בפעם האחרונה להתחבר בזום.

יעל רון בן משה: הוועדה הזאת לא תקבל יותר השתתפות בזום, אלא של אזרחים כדי לא להטריח אותם עד הכנסת או מי שגר במרחק מסוים והלאה.

יעל רון בן משה: אבל, בוודאי, החברות הגדולות במשק יצטרכו למצוא נציג אחד שיגיע ויכבד את בית הנבחרים הישראלי.

יעל רון בן משה: בזום נמצא מודי שרפסקי מ"יס" ועורך דין עידו נתן מהוט.

יעל רון בן משה: כל אחד יקבל את זכות הדיבור וההתייחסות.

מודי שרפסקי: תודה רבה, בוקר טוב.

מודי שרפסקי: אני מודי שרפסקי, מנהל אגף רגולציה ב"יס".

מודי שרפסקי: קודם כול רק מילה על נושא ההגעה הפיזית – התבקשנו אתמול אחר הצהריים.

מודי שרפסקי: זאת תקופה שלפני פסח עם הרבה הרמות כוסית וארגונים אחרונים בחברה לקראת החג.

מודי שרפסקי: באמת בשמחה נגיע פיזית לכל ישיבה.

יעל רון בן משה: אז בפעם הבאה ניפגש פה.

יעל רון בן משה: בסדר גמור, בבקשה.

מודי שרפסקי: אני חייב להגיד משהו: הוועדה מדברת כל הזמן על הוט ויס.

מודי שרפסקי: נכיר קצת את השוק: יש הוט ויש יס, יש סלקום ופרטנר שיחד יש להם כחצי מיליון מנויים שזה לא מעט.

מודי שרפסקי: אז בטרמינולוגיה יהיה נכון לפנות גם אליהם.

מודי שרפסקי: הן חברות טלוויזיה גדולות.

יעל רון בן משה: בהחלט.

מודי שרפסקי: יש לנו חברה נוספת שתמיד שוכחים אותה משום-מה – נטפליקס, שיש לה כמיליון משתמשים בישראל.

מודי שרפסקי: אז גם את זה צריך לזכור.

יעל רון בן משה: אתה בהחלט צודק.

מודי שרפסקי: אם מדברים על גופי השידור אז רק לדייק את הדברים.

יעל רון בן משה: צודק.

מודי שרפסקי: לגבי ניתוקים – אני רוצה להגיד שרגולציה צריכה להיעשות היכן שיש כשלי שוק.

מודי שרפסקי: יש חקיקה מאוד מסודרת בישראל איך להתנתק מחברה, תוך כמה זמן צריך לעשות את זה.

מודי שרפסקי: לפי חוק הגנת הצרכן, תוך שלושה ימי עסקים צריך לנתק לקוח שפנה.

מודי שרפסקי: החברה באמת עומדת בזה.

מודי שרפסקי: אני לא מכיר שיש תלונות חריגות בנושא.

מודי שרפסקי: אפשר גם לשאול את מועצת הכבלים והלוויין בנושא.

מודי שרפסקי: אנחנו לא מערימים קשיים בניתוק.

מודי שרפסקי: השוק הוא מאוד תחרותי, ולקוח שמעוניין לעבור לחברה אחרת יכול לעשות את זה.

מודי שרפסקי: אין יותר התחייבויות וכל מיני דברים כאלה שהיו בעבר.

יעל רון בן משה: מודי, ברשותך, אתה יכול להתייחס לנתונים?

יעל רון בן משה: כמה לקוחות ביקשו להתנתק ב-2021 ותוך כמה זמן בממוצע הם נותקו?

מודי שרפסקי: לצערי, לא באתי מוכן עם נתונים אבל אפשר לבדוק את זה ולהעביר לוועדה.

יעל רון בן משה: אתה אומר שאין שום בעיה, מתנתקים בקלות.

יעל רון בן משה: זאת אומרת ביצעת בדיקה, אתה איש המקצוע.

מודי שרפסקי: לפני שאני מגיע לוועדה כזאת אני בודק עם אנשי פניות הציבור שלנו.

מודי שרפסקי: יש דברים שחברה צריכה להשתפר בהם.

מודי שרפסקי: בנושא של ניתוקים ביס אני לא מכיר שיש בעיה מיוחדת.

יעל רון בן משה: סליחה, מודי, שנינו באותו צד.

יעל רון בן משה: אנחנו רוצים שיהיו לכם כמה שיותר לקוחות מרוצים – גם לך וגם לכל החברות שציינו.

יעל רון בן משה: אתה ידעת שאתה מוזמן לדיון בנושא הזה.

יעל רון בן משה: זה דיון שני בנושא הזה.

יעל רון בן משה: אתה ידעת על זה לא מאתמול.

יעל רון בן משה: אתמול ביקשנו הגעה פיזית אולי, אבל לא ידעת על הדיון עצמו מאתמול.

יעל רון בן משה: אתה אומר שאין בעיה – על סמך מה?

מודי שרפסקי: על סמך שיחות שקיימתי בחברה.

מודי שרפסקי: אפשר גם לשאול את נציגת מועצת הכבלים והלוויין שהחברה פועלת לפי חוק.

מודי שרפסקי: לקוח משאיר הודעה כי הוא רוצה להתנתק.

מודי שרפסקי: יש חוק הגנת הצרכן, ויש הוראה ברישיון שאחת האפשרויות הראשונות בנתב השיחות שחייבת לקבל מענה אנושי זה תור סיום התקשרות.

מודי שרפסקי: הלקוח לוחץ על זה וחייב לענות לו נציג.

יעל רון בן משה: ותוך כמה זמן הוא מנותק בפועל?

מודי שרפסקי: עד שלושה ימי עסקים.

יעל רון בן משה: אז אני מבקשת לקבל את הנתונים.

מודי שרפסקי: אני רק אדייק, כמובן, הרבה לקוחות בוחרים לשמוע אם יש הצעה יותר טובה, אולי הוא רוצה מסלול שיתאים לצרכים שלו וכל מיני דברים כאלה.

מודי שרפסקי: זה לגיטימי ובסדר גמור.

יעל רון בן משה: אני מבקשת לקבל נתונים לגבי 2021 וגם שלוש שנים לפני כן עוד לפני הקורונה – כמה לקוחות ביקשו להתנתק, ובאיזה אופן – בשיחה טלפונית?

יעל רון בן משה: בפנייה במייל?

יעל רון בן משה: תוך כמה זמן חזרתם אליהם?

יעל רון בן משה: כמה שיחות שימור היו בדרך לכל לקוח?

יעל רון בן משה: אני בטוחה שזה מתועד אצלכם.

יעל רון בן משה: כמה מהם בסופו של דבר התנתקו, וכמה זמן זה לקח?

יעל רון בן משה: עוד נתון שאני מבקשת: כמה מהם בסופו של דבר נשארו והיקף העסקה שלהם עלה או ירד.

יעל רון בן משה: אני מבקשת את שני הנתונים האלה.

מודי שרפסקי: אלה נתונים שכל חברות התקשורת התבקשו להעביר?

מודי שרפסקי: גם סלקום ופרטנר?

יעל רון בן משה: נבקש את זה בסיכום הישיבה מכל החברות.

מודי שרפסקי: רק עוד דבר לגבי הנושא של הכפתור.

מודי שרפסקי: אני מניח שאת מכוונת לנטפליקס שאפשר להתנתק בלחיצת כפתור שם.

מודי שרפסקי: אז נעמיד דברים על דיוקם גם בנושא הזה.

מודי שרפסקי: נטפליקס בשונה מהוט ובשונה מיס, מסלקום ומפרטנר לא משלמת מע"מ בישראל.

מודי שרפסקי: זה גם משהו שצריך לשים לב אליו.

מודי שרפסקי: 17% שכולנו משלמים היא לא משלמת.

מודי שרפסקי: חוק הגנת הצרכן – משום-מה כולם מפחדים להחיל אותו על נטפליקס.

מודי שרפסקי: לפי חוק הגנת הצרכן, אם לקוח ותיק של כמה שנים מתנתק 10 ימים מתחילת החיוב שלו אני צריך לחייב אותו חיוב יחסי על 10 ימים.

מודי שרפסקי: נטפליקס לא עושה את זה.

מודי שרפסקי: נטפליקס עובדת ביחידות של 30 יום.

מודי שרפסקי: זאת אומרת התחלת חודש חדש, היית מנוי יום אחד, לחצת על אותו כפתור מפורסם באתר שלהם – אתה תחויב ב-30 ימים, לפי מה שאנחנו מכירים.

מודי שרפסקי: למה?

מודי שרפסקי: יש חוק הגנת הצרכן והוא צריך לחול על כולם.

מודי שרפסקי: אם חשוב לדאוג לצרכן הישראלי אז צריך לדאוג לו גם שם.

מודי שרפסקי: אז לפני שמביאים דוגמות מנטפליקס צריך, קודם כול, ליישר את מגרש המשחקים.

מודי שרפסקי: שוב, יש חקיקה מאוד מסודרת על אופן ההתנתקות, ויש גם הנושא של הנתב שיש בו תור מיוחד לסיום התקשרות, וזה בהחלט משהו שפועל היטב, ואני לא רואה מקום לרגולציה נוספת בעניין הזה, בטח לא רק על חברות הוט ויס ובטח לא רק על חברות התקשורת.

מודי שרפסקי: אלא אם באמת המחוקק חושב שזה דבר חשוב ודרוש אז צריך לעשות את זה על כל השוק, לא רק על חברות הטלוויזיה.

יעל רון בן משה: בסדר גמור.

יעל רון בן משה: תודה רבה, מודי.

יעל רון בן משה: בבקשה, עידו נתן מחברת הוט ואחריו הראל עמית מחברת סלקום.

עידו נתן: שלום לכולם, שלום, גברתי יושבת-ראש הוועדה, אנחנו מגיעים אליכם שוב לישיבת עדכון בנושא הסוגיות השונות שעלו בדיון הקודם.

עידו נתן: אני רוצה להתחבר לחברים שציין חברי מודי מיס בהקשר לפיקוח על השוק.

עידו נתן: נכון שהשוק הזה מפוקח בחציו אבל צריכה לצאת אמירה מהכנסת שדין לקוחות הוט ודין לקוחות יס הוא דין לקוחות יתר חברות התקשורת.

עידו נתן: הפיקוח על אותן חברות צריך להיות אחיד ושוויוני.

עידו נתן: אנחנו דנים בנושא הזה שנה אחרי שנה, זאת כבר השנה השישית, ומעבר לאמירות דקלרטיביות בכל הכבוד הראוי לוועדות השונות שביקרתי בהן ולרגולטורים שונים, עד לרגע זה אנחנו חברה מפוקחת, וחברות אחרות אינן מפוקחות.

עידו נתן: חלק מסעיפי החקיקה רלוונטיים וחלק פחות.

עידו נתן: זה משהו שצריך לעבור משלב האמירה למעשים.

יעל רון בן משה: לא הבנתי.

יעל רון בן משה: איזה מעשים אתה מצפה שהכנסת תעשה?

יעל רון בן משה: מי שהוטל עליו עיצום כספי בנושא הזה זאת החברה שאתה מייצג.

עידו נתן: קודם כול שהכנסת תחוקק את החוק הרלוונטי שמחיל רגולציה אחידה ושוויונית כמו שהחיל החוק - - -

יעל רון בן משה: ואז יהיה יותר קל להתנתק מהחברה?

עידו נתן: כבר עכשיו אני יכול לציין שהעיצום שהוטל היה בגין שנת 2020, שנת קורונה, שנה מאוד קשה בהתמודדות עם משבר.

עידו נתן: אנחנו התמודדנו בצורה הכי טובה שיכולנו באותה תקופה ביחס לאתגרים שנוצרו.

עידו נתן: הגידול בפניות למוקדי השירות והגידול בכלל בדרישה לשירותים – עיון בהחלטת המועצה בהקשר הזה מלמד על כך שהמועצה ראתה בעצמה כרגולטור מפקח שיש להתייחס לתקופה הזאת כחריגה.

עידו נתן: אנחנו היינו בשיח ישיר מול גורמי הפיקוח והשרה באותה תקופה; שיתפנו אותם בדברים ושיתפנו בקשיים.

עידו נתן: בסופו של יום הוחלט להטיל עלינו עיצום.

עידו נתן: אני שמח להודיע שבגין 2020 – אפשר לומר בצורה חד משמעית – ואני מציע שאנשי המועצה ידברו ולא אני – יש ירידה בהיקפי הפניות.

עידו נתן: העיצום לא נולד בחלל ריק אלא בעקבות פניות למועצה, ואני אשמח שהמועצה תשתף בנתונים העדכניים שלהם לגבי היקפי פניות.

עידו נתן: אני יכול לשתף.

עידו נתן: מנתוני פניות הציבור שלנו בהוט אני יכול לדווח על ירידה ניכרת גם ב-2021 לעומת 2020, גם ב-2021 לעומת 2018, וכבר עכשיו בתחילת השנה הנוכחית אנחנו עדים לירידה נוספת בהיקפי הפניות.

עידו נתן: לכן אני יכול לומר גם לך, גברתי יושבת-ראש הוועדה, שחלה מגמת שיפור ניכרת בנושא הזה.

עידו נתן: לגבי הסוגיות שעלו גם בדיון הקודם וגם כעת לגבי האפשרות לביצוע ניתוק – אנחנו לא מכירים כיום בעיה בביצוע ניתוק.

עידו נתן: החברה מאפשרת היום לכל לקוח שמבקש סיום התקשרות לעשות זאת במגוון דרכים, לפי חוק הגנת הצרכן, שאנחנו פועלים לפיו, ולפי רישיון החברה שמחיל עלינו חובות נוספות בקשר לסוגיות הניתוק.

עידו נתן: בין היתר אנחנו מדברים על תור ייעודי – נתב – בהתאם לחוק הגנת הצרכן שהוא ממש בפתח ההגעה לנתב השירות, וכל לקוח שרוצה להתנתק או לסיים התקשרות בוחר באפשרות הזאת ויכול להגיע; אבל גם באמצעים דיגיטליים שונים, בהם אתר חברה, כתובת מייל ייעודית, שירותים דיגיטליים שונים בוואטסאפ ובכל מיני אמצעים דיגיטליים נוספים.

עידו נתן: בכל האמצעים הללו לקוחות יכולים לפנות היום, כולל באתר של החברה שבו יש אזור ייעודי לדבר הזה.

עידו נתן: בכל האמצעים הללו כל הלקוחות שלנו יכולים לפנות ולבקש לסיים את ההתקשרות – כל מי שמעוניין בכך.

עידו נתן: אנחנו, כמובן, מצרים על כל אחד שבוחר בשיטה אבל אנחנו מטפלים בכל הפניות.

יעל רון בן משה: עידו, זאת ישיבת מעקב, זאת לא ישיבה ראשונה.

יעל רון בן משה: את הדברים האלה אמרת גם בישיבה בדצמבר, אפשר להוציא את הפרוטוקול.

יעל רון בן משה: חלפו ארבעה חודשים, אתה אומר לי אותם דברים.

יעל רון בן משה: מה נעשה בארבעת החודשים האלה כדי שלקוח שרוצה להתנתק יוכל לעשות את זה בצורה הקלה והמהירה ביותר?

יעל רון בן משה: להכיר שיש שיפור ולא מכירים בעיה זה מטריד אותי עוד הרבה יותר ממה שהייתי בפתח הדיון.

יעל רון בן משה: כמה אנשים ביקשו ברבעון הראשון של 2022 להתנתק?

יעל רון בן משה: תוך כמה זמן זה קרה שהם התנתקו?

יעל רון בן משה: אני מודה שאני מאבדת סבלנות לדבר הזה.

יעל רון בן משה: רק הבוקר פנה אליי אזרח שראה שיש דיון כזה, והוא אמר לי, נכון, חזרו אליי אחרי 48 שעות כפי שהחוק מחייב, ומאז אני שלושה חודשים איתם בדין ודברים בכלל עם מחלקת שימור לקוחות, עוד לא הגעתי לאדם שעוסק בניתוק.

יעל רון בן משה: זה נכון, זה אדם מבוגר; נכון, הוא עם אוריינות דיגיטלית פחות גבוהה משלך, עידו, אבל גם לו מגיע שירות.

יעל רון בן משה: אי אפשר עם הסחבת הזאת.

יעל רון בן משה: אז להגיד שאין בעיה, הכול בסדר – אנחנו נמצא את עצמנו פה עוד שנה עם עוד מכתב של מר ניר שכותב על עיצום כספי.

יעל רון בן משה: אני לא רוצה להגיע לזה.

יעל רון בן משה: זה לא שירות טוב.

יעל רון בן משה: מה עשיתם בארבעת החודשים האלה כדי שאפשר יהיה להתנתק מכם יותר בקלות?

יעל רון בן משה: אתה מספר לי שהייתה שנת קורונה?

עידו נתן: אני מספר לך שהייתה שנת קורונה כי התייחסת להפרה שהייתה בתקופת שנת קורונה.

עידו נתן: אבל נמצאים פה נציגי מועצת הכבלים שיכולים לספר לך מה כמות הפניות שמגיעה אליהם בקשר לסיום התקשרות.

עידו נתן: ציינת מה היה בארבעת החודשים האחרונים, אני אגיד לך מה לא היה בארבעת החודשים האחרונים: לא הגיעה שום פנייה מהוועדה לגבי טענה כזאת או אחרת על בעיה של ניתוק בהוט.

עידו נתן: שאלת מה אנחנו עשינו בתקופה הזאת?

עידו נתן: אמרתי לוועדה לפני ארבעה חודשים שכשאנחנו עושים כמיטב יכולתנו לעמוד בכל ההוראות שקשורות בסיום התקשרות, ובכלל בכל ההוראות הצרכניות.

עידו נתן: כך עשינו גם בארבעת החודשים האחרונים.

עידו נתן: אני שמח לראות שיש ירידה משמעותית, ואני גם שמח בעיקר שבדיון הקודם הגעתי לכאן - -

יעל רון בן משה: אני מבקשת כמו שביקשתי מנציג יס לקבל את הנתונים.

יעל רון בן משה: אני אדגיש את זה שוב בסוף דבריי.

יעל רון בן משה: תצא מנקודת הנחה מצוינת עבורך שבאר

יעל רון בן משה: בעת החודשים האלה לא הגיעו לוועדות פניות בנושא הוט, ובכל זאת אנחנו מקיימים דיון מעקב.

יעל רון בן משה: אתה ידעת שהוא מתקיים.

יעל רון בן משה: בדיון המעקב הזה המינימום של הציפייה זה לחזור לסיכום הקודם ולהגיד מה שיפרנו מאז, ושאף אחד יותר לא פנה אליכם או לא רצה להתנתק או רצה להתנתק וקיבל מיד שירות.

יעל רון בן משה: אז להגיד שאין בעיה – אני מבקשת להתייחס יותר ברצינות.

עידו נתן: זה בדיוק מה שאמרתי.

עידו נתן: אמרתי שבדקנו את ארבעת החודשים האחרונים, ביקשתם לעשות בדיקה של נתונים אחורה – אני לא מוסמך לדבר בשם הפיקוח עליי.

עידו נתן: יש כרגע נציגת מועצה שנמצאת שם, והיא יכולה לספר על כמות הפניות שהגיעו.

עידו נתן: ביקשתם נתונים על כמות הפניות – אני לא יכול לדווח בשמם על כמות הפניות שהגיעו אליהם.

עידו נתן: אני יכול להגיד מה הגיע אלינו.

יעל רון בן משה: אליכם.

יעל רון בן משה: בוודאי, על זה אני מדברת.

יעל רון בן משה: רק על הוט אני מדברת.

עידו נתן: אני אמרתי שבדקנו את הנושא הזה בעקבות הדיון הקודם, ובהשוואה לתקופת 2021 יש ירידה מאוד ניכרת בהיקפי פניות הציבור שהגיעו אלינו.

עידו נתן: כשאני מדבר על פניות הציבור אני מדבר על לקוח שלא היה שבע רצון מאופן הטיפול בו, בפרט בנושא סיום התקשרות.

יעל רון בן משה: מה ממוצע הזמנים להתנתקות ברבעון הראשון של 2022?

עידו נתן: אין ממוצע זמני להתנתקות מולי.

עידו נתן: אני יכול לחזור אלייך.

יעל רון בן משה: אוקיי.

עידו נתן: אני רק יכול להגיד שאין מבחינתנו ממוצע זמנים; יש חוק לנתק תוך 48 שעות, וכל לקוח שפונה אלינו, אנחנו מחויבים לפי דין לנתק אותו תוך 48 שעות, וכך אנחנו פועלים.

עידו נתן: בהקשר זה אני לא מכיר פניות לא מהמועצה, לא מהוועדה, ומהבדיקות הפנימיות שעשינו אצלנו מארבעת החודשים האחרונים שמעידות על איזושהי בעיה בהקשר הזה.

יעל רון בן משה: אז אני מבקשת לדעת כמה אנשים פנו.

יעל רון בן משה: אני אדגיש בהמשך כפי שביקשתי מנציג יס, ותוך כמה זמן אנשים מנותקים בפועל.

עידו נתן: לגבי אנשים שמבקשים להתנתק צריך לעשות גם הפרדה.

עידו נתן: נתאם על זה שיח ישיר עם אנשי הוועדה או עם אנשי לשכתך לגבי בקשה שבסופו של דבר - - - כמו שציין חברי מיס לשיחה של המשך התקשרות לבין בקשות ניתוק שמבוצעות בפועל.

עידו נתן: בזה כל הבקשות מבוצעות.

ישראל אייכלר: אם הבנתי נכון את השאלה של היושבת-ראש, ואם הייתי במקומך, הייתי פשוט מביא מסמך בשבילכם ואומר, תראי, גברתי, 574 אנשים ביקשו, ותוך כמה שעות ניתקנו אותם, ולא הגיעה שום תלונה, ואז היית מכוסה לגמרי.

עידו נתן: אבל זה מה שאני מכיר.

עידו נתן: אבל אני מודה לך - - -

ישראל אייכלר: אם היית את הנתון הזה היית חוסך מעצמך את כל הסיפור.

עידו נתן: אני מכבד את הוועדה אבל באמת שלא הבנו שנדרש להעביר מסמך כזה עד לרגע זה, וגם האמת שלא קיבלנו פנייה רשמית מהוועדה.

עידו נתן: במקרה נודע לי.

יעל רון בן משה: עידו, יש לנו לא מעט נושאים שאנחנו מקדמים יחד.

יעל רון בן משה: אנחנו נדבר בנפרד מה זה ישיבת מעקב, ואיך מתכוננים אליה, ועד אז אני מבקשת לראות את הנתונים, שקשורים למשך הזמן שלוקח להתנתק מחברת הוט.

יעל רון בן משה: נציג חברת סלקום הראל עמית, בבקשה.

הראל עמית: שלום, אני הראל, מנהל תחום רגולציה בסלקום.

הראל עמית: תודה על ההזדמנות לדבר.

הראל עמית: אני לא אחזור על נקודות שדיברו עליהן נציגי החברות הקודמים; רק אתייחס לנקודה אחת שהוזכר כמה פעמים שסלקום אולי לא מפוקחת, אבל דווקא סלקום מפוקחת של משרד התקשורת, וזה דווקא גורם לחובות כבדים יותר.

הראל עמית: רוב המנויים של שירותי הטלוויזיה של סלקום הם מנויים גם של שירותים נוספים – אינטרנט, טלפון או שירותים נוספים.

הראל עמית: לכן כל מנוי כזה – לא רק שאנחנו צריכים לעמוד בחוק הגנת הצרכן שהוזכר קודם לניתוק תוך יומיים, אנחנו מנתקים תוך יום עסקים אחד כי זה מה שמשרד התקשורת דורש.

הראל עמית: אנחנו עומדים בזה ומקפידים על זה.

הראל עמית: אנחנו גם מאפשרים ניתוק בכתב.

הראל עמית: כלומר מי שפונה אלינו דרך אתר "נתק" או בדרכים אחרות בכתב אנחנו מנתקים בלי לשחק משחקים.

הראל עמית: אם הוועדה מכירה תלונה כלשהי או פנייה שהייתה בנושא ניתוק מסלקום אני אשמח שתעבירו לי אישית ואנחנו נבדוק את זה.

יעל רון בן משה: יש לך הנתונים על בקשות להתנתקות בתקופה קודמת ותוך כמה זמן זה בוצע?

הראל עמית: אני לא הכרתי דרישה כזאת אבל אני אבדוק את זה ונעביר לכם.

יעל רון בן משה: בסדר גמור.

יעל רון בן משה: תודה.

יעל רון בן משה: נמצאים אצלנו מפרטנר תקשורת?

נורית מייק: כן.

יעל רון בן משה: נורית מייק מפרטנר תקשורת, בבקשה.

יעל רון בן משה: אני אשמח מה מצב היכולת להתנתק בקלות בלחיצת כפתור מפרטנר מאז הדיון הקודם שהוועדה קיימה בנושא.

יעל רון בן משה: איך אתם מקדמים את זה?

יעל רון בן משה: ומה משך הזמן הנדרש ללקוח, אזרח, צרכן מפנייה אליכם ועד ניתוק?

יעל רון בן משה: בבקשה.

נורית מייק: שלום.

נורית מייק: לא שמעתי חלק מהדיון כי חיברו אותנו מאוחר אבל שמעתי חלק מדברי סלקום, ואני רוצה לומר שגם פרטנר בדומה לסלקום, אמנם לא כפופה באופן פורמלי להסדרה אבל היא מנתקת מנויים בשירות T.

נורית מייק: V תוך יום עסקים אחד, ועושה את זה בדומה להוראות שיש לנו ברישיונות לניתוק של שירותים אחרים.

נורית מייק: זה באופן וולונטרי.

נורית מייק: אנחנו מאפשרים פנייה גם בטופס מקוון באתר וגם בדרכים אחרות: במייל, בשיחה טלפונית.

נורית מייק: אגב, בשיחה טלפונית אנחנו מנתקים ממש במעמד השיחה עצמה, ממש כמעט באופן מיידי, ולא מכירים בעיות מיוחדות.

נורית מייק: גם לא קיבלנו תלונות מהוועדה בנושא של עיכוב ניתוקים.

יעל רון בן משה: האם תוכלי להציג נתונים על זמן ממוצע מפנייה ועד ניתוק?

נורית מייק: אני שומעת ממש קטוע.

נורית מייק: אין לי הנתונים איתי, אבל עשינו בדיקה בימים האחרונים, ובאופן גורף נאמר לי שבמאה אחוז מהפניות יש ניתוק תוך יום עסקים אחד.

נורית מייק: אני אומרת שוב – אין פה אפילו עניין של זמן המתנה ממוצע לניתוק.

יעל רון בן משה: תודה.

יעל רון בן משה: אני אבקש לקבל את הנתונים.

יעל רון בן משה: אני אגיד לך ולשאר הנציגים מה אני שומעת מאנשים שפונים, כולל אותו אזרח ששוחח איתי הבוקר – שבסוף אתם מודדים את עצמכם מהשיחה האחרונה שבה הלקוח מבקש או הגעתם למבוי סתום בשיחת המכירות בשימור הלקוח, ואז זה לוקח באמת כמה שעות.

יעל רון בן משה: יכול להיות שבחברות אחרות זה יותר מהיר או פחות מהיר, ואני לא רוצה להטיל דופי באף אחת מהחברות.

יעל רון בן משה: אבל אני רוצה לראות את הנתונים: מתי הלקוח פנה פעם ראשונה וביקש להתנתק, ומתי הוא מנותק בפועל.

יעל רון בן משה: באמת יכול להיות שזה תוך 24 שעות כפי שהוצג לגבי חברה אחת, ויכול להיות שבחברות אחרות מודדים את הדברים אחרת.

יעל רון בן משה: לכן חשוב שנידרש לדבר.

יעל רון בן משה: אחת הפניות הפופולריות ביותר שמגיעות לוועדה היא שלא ניתן להתנתק מהשירותים.

יעל רון בן משה: אני מבקשת מכל החברות להעביר את הנתונים.

נורית מייק: אני רק רוצה להתייחס לגבי החובות.

נורית מייק: אלה לא חובות שחלות עלינו אבל בעיקרון כמי שמחזיק רישיון תקשורת לשירותים אחרים יש הוראות ולוחות זמנים לניתוק מנוי בפנייה כתובה, ושם זה עד יום לאחר מועד הגשת הבקשה.

נורית מייק: לגבי ניתוק בשיחה טלפונית ממילא היום הוראות חוק הגנת הצרכן אומרות שאנחנו צריכים לתת מענה מידי תוך שש דקות מקסימום, ואסור לנתק את השיחה או להעביר את המנוי לגורם שירות אחר בלי לנתק אם הוא מעוניין במעמד הזה.

נורית מייק: וזה מה שפרטנר עושה – מנתקת באותו מעמד.

נורית מייק: אנחנו ננסה להשיג את הנתונים שאתם מבקשים.

נורית מייק: אני לא יודעת אם הם יהיו לי עד סוף הדיון אבל אם לא אנחנו נעביר אותם למזכירות הוועדה בהקדם האפשרי.

יעל רון בן משה: אוקיי.

יעל רון בן משה: תודה רבה.

יעל רון בן משה: יש פה שאלה?

ישראל אייכלר: היועץ שלי אומר שקיבלנו פנייה על 012 מובייל שהם גם תחת פרטנר.

ישראל אייכלר: אולי אפשר לשמוע אותו.

יעל רון בן משה: כן, בבקשה, תציג את עצמך.

יצחק פיליפ: שמי יצחק פיליפ, היועץ הפרלמנטרי של חבר הכנסת הרב אייכלר, מתעסק בפניות הציבור.

יצחק פיליפ: השאלה היא פשוטה: האם מה שאמרת מתייחס גם ל-012 מובייל – האם זה תחת פרטנר והאם גם שם מנתקים מידית כל מיני חבילות של שיחות לחו"ל?

נורית מייק: קודם כול הדיון הזה נסוב על שירותי הטלוויזיה.

נורית מייק: אם אתה מדבר על 012 מובייל זה שירות סלולר, וכמובן, ברישיונות פרטנר יש עלינו חובה לנתק מנוי עד יום עסקים אחד שלאחר יום הפנייה, וכך אנחנו נוהגים.

נורית מייק: אם יש בעיה פרטנית או תלונה פרטנית נשמח לבדוק.

נורית מייק: וכמובן, אנחנו מקפידים לעמוד בהוראות.

יצחק פיליפ: אביא את זה דרך הוועדה, בעזרת ה'.

נורית מייק: אנחנו נבדוק בשמחה רבה.

יעל רון בן משה: תודה רבה.

יעל רון בן משה: נציגת המועצה לשידורי כבלים ולשידורי לוויין, בבקשה, מירב שטרוסברג.

מירב שטרוסברג: אספנו נתונים מהמערכת החדשה.

מירב שטרוסברג: בזמנו סיפרתי לכם שיש לנו מערכת חדשה שאנחנו עדיין לומדים אותה.

מירב שטרוסברג: אז עוד לא הפקנו דוח סופי, אבל אני רוצה לומר שהרבה שנים אני עובדת בתחום הגנת הצרכן וזה נושא שהוא בנפשי.

מירב שטרוסברג: מאוד חשוב לי.

מירב שטרוסברג: המועצה מורכבת גם מאנשי ציבור, מראשי ערים, שגם פונים אליהם אזרחים.

מירב שטרוסברג: זאת אומרת הנושא של שירות לאזרח חשוב מאוד גם לחברי מועצה.

מירב שטרוסברג: חלקם ראשי ערים או ממשרד המשפטים וממשרד האוצר.

מירב שטרוסברג: בכל אופן זה נושא חשוב לנו.

מירב שטרוסברג: אנחנו רואים שבשנת הקורונה 2020 ו-2021 יש שיפור ניכר; או שהעיצום הכספי עשה את שלו או הרצון שלהם לשמר את הלקוחות שלהם.

מירב שטרוסברג: בשנת הקורונה בגלל ששירותי התקשורת היו מאוד נצרכים – אנשים ישבו בבתים, רצו לראות טלוויזיה, מן הסתם הייתה עלייה בקניות וגם נסגרו מוקדים.

מירב שטרוסברג: מוקדן אחד חולה – מוקד שלם בבאר-שבע נסגר.

מירב שטרוסברג: הייתה בעיה.

מירב שטרוסברג: הייתה גם בעיה לחברות הכבלים והלוויין ללמוד את העניין של עבודה מהבית ולהתאים את המערכות שלהם לעבוד מהבית.

מירב שטרוסברג: המועצה נתנה פטור מהרבה חובות של החברות אבל לא מהחובה לעמוד בזמני מענה בתור לניתוק.

מירב שטרוסברג: כלומר אנחנו הבנו שנוצרת כאן בעיה ושאם אנשים רואים שאין להם מה לראות – למשל, הספורט לא שידר – ורוצים להתנתק, אז רצינו לאפשר להם.

מירב שטרוסברג: מהתור הזה לא פטרנו.

מירב שטרוסברג: כמו שאמרו המפוקחים, גם הוט וגם יס השוק הזה הולך ונעשה בעייתי משום שיש בו הרבה שחקנים חדשים שאינם מפוקחים.

מירב שטרוסברג: אפילו חוק הגנת הצרכן בנוגע למענה תוך שש דקות, לא חל על פרטנר T.V., סלקום T.V.

מירב שטרוסברג: ועל נטפליקס.

מירב שטרוסברג: אפילו החוק הזה לא חל.

מירב שטרוסברג: הוא חל על פרטנר רק בטלפוניה ובאינטרנט אבל לא בטלוויזיה.

מירב שטרוסברג: זה שוק בעייתי, ואנחנו מקווים להסדיר את זה ולהחיל את ההסדרה גם על הגופים האחרים כדי שהמגרש יהיה שוויוני.

מירב שטרוסברג: אבל למרות זאת אזרחים פונים אלינו גם בעניין פרטנר וגם בעניין סלקום.

מירב שטרוסברג: אנחנו אמנם לא מפקחים עליהם אבל אנחנו מעבירים לחברות, ויש שיתוף פעולה והם משיבים ונותנים סעד לפונה.

מירב שטרוסברג: אני מוכרה להגיד שקיבלנו יותר פניות על פרטנר ב-2021 מאשר על יס, למרות שאנחנו לא מפקחים עליהם.

יעל רון בן משה: ומי במקום הראשון?

יעל רון בן משה: אפשר להבין מדברייך, וזאת לא התמונה.

מירב שטרוסברג: יש שיפור ניכר גם בהוט וגם ביס.

מירב שטרוסברג: בהוט, למשל, בניתוק יש ירידה של 84.5%.

יעל רון בן משה: כל הכבוד, יפה מאוד.

מירב שטרוסברג: זה שיפור ניכר.

מירב שטרוסברג: ביס יש שיפור קטן יותר אבל מראש היו להם עשרות פניות ולא מאות פניות.

מירב שטרוסברג: זאת אומרת מראש הם ירדו ב-19.5% אבל מראש היו להם מעט מאוד פניות.

מירב שטרוסברג: גם בשנת הקורונה היו להם הרבה פחות פניות.

מירב שטרוסברג: יש גם שיפור בכלל הפניות: בזמני מענה יש שיפור של 80% בהוט וביס.

מירב שטרוסברג: אנחנו מדווחים גם לוועדת הכלכלה בדיווח מאוד מסודר.

מירב שטרוסברג: אנחנו אוספים נתונים לא רק מפניות ציבור, אלא מהחברות עצמן ומדווחים אחת לחצי שנה.

מירב שטרוסברג: אני הייתי ביום חמישי בדיון בוועדת כלכלה וגם שם אנחנו רואים שיש שיפור וגם יש לנו אגף פיקוח שיש בו בקרי צפייה, סטודנטים לרפואה, שיושבים בבית ועושים טלפונים.

מירב שטרוסברג: אז גם ניכר שיש שיפור.

מירב שטרוסברג: אז בהחלט יש שיפור.

יעל רון בן משה: יופי.

מירב שטרוסברג: במקום שאין שיפור אנחנו לא היססנו להטיל עיצום כספי אפילו בשנת קורונה.

מירב שטרוסברג: בנושא של הערמת קשיים בניתוק או של עיכוב בניתוק אף על פי שזאת הייתה שנת קורונה והיינו ערים למצב הלא פשוט למצב של החברות הטלנו עיצום אחד ולא עשרה.

מירב שטרוסברג: יכולנו להטיל יותר עיצומים אבל התחשבנו במצב והטלנו עיצום אחד.

מירב שטרוסברג: אבל בהחלט אותתנו שלא נהיה סובלניים לעניין הזה.

מירב שטרוסברג: החברות בהחלט הרימו את הכפפה, כי זה גם עניין שלהן.

מירב שטרוסברג: אני רוצה להגיד עוד משהו על תלונות אחרות כדי להאיר מצב אחר: יש אנשים שמבקשים ניתוק אבל בעצם רוצים לשפר את המצב שלהם, ואם באמת מנתקים אותם הם כועסים.

מירב שטרוסברג: יש לי חברות במשרד שפנו אליי, ואמרו לי שניתקו אותן.

מירב שטרוסברג: אז אמרתי – אבל ביקשת ניתוק.

מירב שטרוסברג: יש אנשים שמבקשים ניתוק ומצפים למבצע.

מירב שטרוסברג: למה הם מצפים?

מירב שטרוסברג: כי באמת יש מבצעי שימור שהם טובים יותר מהמבצעים של מצטרפים חדשים.

מירב שטרוסברג: מבצעי שימור לא חייבים לפרסם.

מירב שטרוסברג: אנחנו עשינו אז שימוע גדול במועצה.

מירב שטרוסברג: רצינו לאסדר את כל השוק של המבצעים כי יש המון מבצעים, וזה היה שימוע שהתארחו בו הרבה מאוד גופים.

מירב שטרוסברג: התוצאה המרכזית של זה הייתה להגביר את השקיפות כך שהמבצעים יפורסמו.

מירב שטרוסברג: מבצעי שימור לא חויבו בפרסום.

מירב שטרוסברג: אז אנשים מבינים שהשכן שלהם שהתווכח ועשה קצת משא ומתן קיבל מחיר יותר טוב.

מירב שטרוסברג: אז לפעמים אני מציעה לאזרחים שפונים אליי לעשות שרירים ולעשות משא ומתן.

מירב שטרוסברג: אז הם אומרים שהם רוצים ניתוק כדי שיציעו להם מחיר טוב יותר.

מירב שטרוסברג: אז אם נדרוש ניתוק ככה גם יהיו לנו תלונות, למה לא הציעו לי מחיר טוב יותר.

מירב שטרוסברג: פתאום משאירים אותם בלי טלוויזיה כי ניתקו אותם תוך יומיים.

מירב שטרוסברג: היום גם אין אנטנה מרכזית שאפשר לצפות דרכה, צריך להתחבר לעידן פלוס או למשהו אחר.

מירב שטרוסברג: אז גם פה צריך להבין שיש תלונות מהצד השני של אנשים שמבקשים ניתוק אבל, למעשה, רוצים שידברו איתם וייתנו להם מחיר טוב יותר.

ישראל אייכלר: אבל לא עולה על דעתו של ישראלי להגיד: אני רוצה שיפור, ואם אתה לא עושה לי שיפור אני רוצה ניתוק.

ישראל אייכלר: הוא אומר מיד – אני רוצה ניתוק, ועכשיו תבוא איתי למשא ומתן.

ישראל אייכלר: לא.

ישראל אייכלר: צריך להגיד לאנשים לבקש שיפור שיכניסו אתכם לשימור.

מירב שטרוסברג: כשעשינו את השימוע הזה בדקתי עם החברות איך הם עושים את זה.

מירב שטרוסברג: הם חשים את הלקוח אם הוא באמת רציני ועד כמה הם רוצים ניתוק.

מירב שטרוסברג: ואז כשאדם אומר שהוא מבקש להתנתק כי בדק בחברה אחרת הוא מקבל מבצע שימור מעולה.

יעל רון בן משה: אני מודה שמטריד אותי השיח הזה.

יעל רון בן משה: כי בסוף, הרב אייכלר, יש אוכלוסיות שיודעות לעשות משא ומתן טוב יותר, ויש אוכלוסיות שיודעות לעשות משא ומתן פחות טוב.

יעל רון בן משה: בסוף מי משלם את המחיר?

יעל רון בן משה: אני לא מוכנה להתייחס לזה באופן הזה.

מירב שטרוסברג: במקביל התכנית שלנו לשנה הקרובה היא להגן על האוכלוסיות שיש בהן יותר אוריינות דיגיטלית ופחות מסוגלים לעשות את המשא ומתן הזה.

מירב שטרוסברג: שתי החברות מציעות מבצעים, למשל לשורדי שואה, שהם 50% מהמחיר של חבילת יסוד.

מירב שטרוסברג: הם מציעים מבצעים מאוד נוחים גם לאוכלוסיית הקשישים.

מירב שטרוסברג: המועצה אפשרה את זה.

מירב שטרוסברג: בהתחלה העניין היא להציע חבילת יסוד שאפשר להתנות בה שירות בשירות.

מירב שטרוסברג: היום אנחנו מאפשרים לתת פחות מחבילת יסוד.

מירב שטרוסברג: למשל, לא לתת את חבילות הספורט ולתת חבילות נוחות יותר.

חי פסח: איפה זה נעשה?

מירב שטרוסברג: יש היום חבילה של 134 שקלים לטלוויזיה בלי ערוץ הספורט.

מירב שטרוסברג: כלומר אפשר להציע חבילת יסוד מופחתת.

יעל רון בן משה: היינו פה בדיון משמעותי על הנושא הזה של החבילות השונות והנגשת המידע לציבור או אי הנגשת המידע לציבור גם בנושא הספורט וגם בנושא קשישים.

יעל רון בן משה: ישבה פה נציגה של קשישה מרחובות שאומרת שהיא מרותקת לבית וצופה בערוץ אחד בודד ומשלמת יותר ממה שמשפחה ממוצעת משלמת.

יעל רון בן משה: גם נושא הגבייה באשראי – כן או לא.

יעל רון בן משה: אנחנו צריכים להתייחס לזה ביתר רצינות ולעקוב אחר הדברים בבית הזה.

יעל רון בן משה: אם המדיניות היא שאנחנו לא רוצים לעודד אוכלוסייה לצפות בטלוויזיה וכל אחד לנפשו – אוקיי.

יעל רון בן משה: אבל זאת לא המדיניות שלי.

יעל רון בן משה: אני מקבלת את זה שאחרים יגידו שעדיף בכלל להגיד לציבור לא להתחבר.

יעל רון בן משה: כל עוד אני תופסת את הדבר כשירות בסיסי – אני לא יודעת להגיד מה שיעור הבתים בישראל שיש בהם טלוויזיה אבל זה באחוזים מאוד גבוהים.

יעל רון בן משה: אנשים צורכים חלק גדול מהידע על העולם דרך זה.

יעל רון בן משה: דיברנו על זה גם בעניין שידורי הספורט, ואיך אוכלוסיות שנמצאות עכשיו אולי בשירות באיזה מוצב קדמי או בשירות לאומי צורכות את הדברים האלה.

יעל רון בן משה: ובסוף אנחנו מגלים שהעסקה הזאת, שמבחינתי היא כמעט שירות בסיסי – נכון, זה לא אוכל וזה לא קורת גג אבל זאת לא תרבות עילית.

יעל רון בן משה: אנחנו מגלים שמי שיודע לנהל משא ומתן יש לו יכולת לצרוך את זה טוב יותר.

יעל רון בן משה: ואנחנו לא מדברים רק על קשישים.

יעל רון בן משה: מה עם אוכלוסיות שהן אולי דוברות שפה אחרת?

יעל רון בן משה: אני לא רוצה להיכנס לכל הגיוון של הנושא.

יעל רון בן משה: צריך לטפל בזה בצורה קצת יותר מעמיקה ורצינית.

יעל רון בן משה: אני לא אומרת, חלילה, שלא עושים את זה אבל אני לוקחת על עצמי להיכנס לעובי הקורה.

יעל רון בן משה: משם יצאנו לדיון הקודם.

יעל רון בן משה: בוודאי נציג השרה שידבר עוד מעט גם זוכר את זה.

יעל רון בן משה: בנושא הנגשת המידע – יש המון מסלולים והמון חבילות ובסוף הציבור מתקשה לצרוך את המידע הזה.

יעל רון בן משה: אין מקום שמרכז את המידע הזה, לא באתרים של כל חברה בנפרד ובוודאי שלא במקום אחד.

יעל רון בן משה: עם חבילות שימור אני בכלל לא יודע איך הציבור יכול להתמודד, וצריך להתייחס לזה ביתר כובד ראש כי בסופו של דבר מי שמשלם את המחיר הכבד זה אוכלוסיות שחלק גדול מתפקידו של הבית הזה הוא לייצג אותם.

יעל רון בן משה: אין להם לוביסטים שמייצגים אותם – זה התפקיד שלנו.

יעל רון בן משה: אני רוצה להתייחס לראשית דברייך, מירב.

יעל רון בן משה: ברכות לחברות על השיפור בנתונים כפי שהצגת אותם.

יעל רון בן משה: הצגת שיפור של 84% בחברה אחת - -

מירב שטרוסברג: בתלונות בנושא ניתוק.

יעל רון בן משה: ניתוק זה נושא הדיון.

מירב שטרוסברג: לא מכלל הפניות.

יעל רון בן משה: לא, לא, רק על נושא הניתוק.

יעל רון בן משה: אז, ברכות לחברה ששיפרה ביחס משמעותי כזה את זמן הטיפול בניתוק ובכלל – זה יפה מאוד.

יעל רון בן משה: אני מניחה שזה קשור קשר ישיר לעיצום הכספי.

יעל רון בן משה: צריך גם את זה להגיד ולא לפחד להשתמש בכלים שיש לכל אחד מהרגולטורים.

יעל רון בן משה: בראשית דברייך התייחס להרכב המועצה ולזה שיש ראשי עיר ונבחרים אחרים.

יעל רון בן משה: דיברנו על זה גם בוועדה, וביקשתי לוודא שיש נציג לגמלאים, נציג לקבוצות מיעוטים בוועדה.

יעל רון בן משה: זה היה טרום המינויים.

יעל רון בן משה: אני מאוד מקווה שהוועדה היא מגוונת ושיש בה ייצוג לקבוצות שונות באוכלוסייה.

יעל רון בן משה: אם יש לך מה להגיד על זה אז, בבקשה.

יעל רון בן משה: את התייחס להרכב הוועדה אז הרמת לי.

מירב שטרוסברג: התייחסתי בעניין הזה שהנושא של הגנת על הציבור ובטח על האוכלוסיות שזקוקות יותר להגנה הוא בנפשנו.

מירב שטרוסברג: זאת מועצה ציבורית.

מירב שטרוסברג: השר ממנה נציגי ציבור, ואני בטוחה שזה - -

יעל רון בן משה: זאת בהחלט סמכותו של השר.

יעל רון בן משה: אני בטוחה שנמצא מועצה מגוונת.

יעל רון בן משה: זה בסדר שיש נציגי ציבור, השאלה אם יש נציגי ציבורים.

יעל רון בן משה: זה קשר ישיר גם לסוגיית הניתוק וגם לסוגיית המחירים, שימור הלקוחות וכן הלאה.

מירב שטרוסברג: אני רק רוצה להתחבר אלייך שגם אנחנו חושבים שטלוויזיה זה מוצר חשוב.

מירב שטרוסברג: אנשים רואים ערוץ הטיולים במקום לנסוע לחו"ל – בטח בשנת הקורונה, אבל לא רק.

מירב שטרוסברג: זאת אומרת אנחנו מבינים שטלוויזיה משפיעה על כל בית.

מירב שטרוסברג: אנשים שלא יכולים לצאת זה תרבות שלהם והבידור שלהם.

מירב שטרוסברג: בשנה הקרובה יש לנו בתכנית העבודה מה אנחנו עושים עוד לטובת האוכלוסייה של הקשישים.

יעל רון בן משה: תודה רבה, מירב.

יעל רון בן משה: דודו אבן חן מהרשות להגנת הצרכן, בבקשה.

דודו אבן חן: הגשנו מסמך בינואר.

דודו אבן חן: הפריעו לי קצת ההשוואות בין החברות.

דודו אבן חן: אנחנו ברשות כרגולטור שאחראים גם על תחומי התקשורת ובהם גופי השידור, אנחנו נמנעים מלעשות את ההשוואות בין החברות ובין התלונות כי חברה אחת לא דומה למשנה.

דודו אבן חן: אני אומר את זה מנקודה מאוד שונה כי אני הדובר של הרשות, וברגע שנטיל קנס על חברה מסוימת אני אפרסם את זה בתקשורת, ואנסה להפיץ את זה ואעשה שיימינג ואראה לכולם כמה שהיא מפרה.

דודו אבן חן: אבל יחד עם זאת אם אנחנו עושים השוואות בין חברה אחת לשנייה זה קצת קשה כי נתח השוק של החברות הוא שונה.

דודו אבן חן: אז ברור שחברה אחת, צפוי שיהיו לה הרבה יותר תלונות גם אם זה פי עשרה או פי מאה מחברה אחרת.

דודו אבן חן: אנחנו רואים את זה גם בעיקר בתחום התקשורת כי יש חברות מאוד קטנות, ויש חברות מאוד גדולות.

דודו אבן חן: אז אני רוצה לשים את זה רגע על השולחן.

דודו אבן חן: אנחנו רואים את זה גם עלייה בשנת הקורונה ב-2020 אבל אנחנו רואים שיפור קטן בשנת 2021.

דודו אבן חן: עיקר התלונות אצלנו היה חיוב יתר או ללא הרשאה, במקום השני הטעיה ובמקום השלישי ביטול עסקה.

דודו אבן חן: זה די דומה לאורך כל השנים, מ-2018 עד 2021.

דודו אבן חן: לפעמים הצרכנים לא מבינים שתחת ביטול עסקה נכנס חיוב יתר ללא הרשאה.

דודו אבן חן: כלומר הם מבחינתם ביקשו לבטל אבל ממשיכים לגבות להם כספים אז הם משייכים את זה לחיוב יתר ללא הרשאה.

דודו אבן חן: כך שביטול עסקה תופס מקום יותר נכבד ולא רק מקום שלישי, כמו שציינתי אצלנו בתלונות.

יעל רון בן משה: תודה רבה, דודו אבן חן.

יעל רון בן משה: עורך הדין חי פסח מהמשרד לשוויון חברתי, יועץ השרה, בבקשה.

חי פסח: אני אתחיל בבשורה שביום ראשון האחרון עברה הצעת חוק משותפת של השרה לשוויון חברתי ושרת הכלכלה בנוגע ליכולת שלנו להחמיר ענישה על מי שפוגע באוכלוסיות מסוימות.

חי פסח: בעצם החמרת הענישה היא כשיש הפרות של חוק הגנת הצרכן כשהן מופנות כלפי אזרח ותיק, עולה חדש, קטין או אדם שניכר שהוא נתון במצב חולשה שכלית, נפשית או גופנית או שאינו שולט בשפה שבה נקשרה העסקה.

חי פסח: בעצם כאן ניתן יהיה להטיל עיצומים כספיים הרבה יותר גבוהים – כפול 1.5 ממה שמצוין בחוק הגנת הצרכן.

יעל רון בן משה: זה על עצם קיום העסקה.

חי פסח: בדיוק.

חי פסח: הצעת החוק מבקשת להגביר את ההרתעה מפני ביצוע של הפרות נגד אוכלוסיות פגיעות: אזרחים ותיקים, עולים חדשים, קטינים, אנשים במצב של חולשה וכולי.

חי פסח: אנחנו מאוד מקווים שזה יבצע את ההרתעה הדרושה דווקא כלפי אותה אוכלוסייה.

חי פסח: זה עלה כאן גם ממך וגם מעוד חברים שדיברו קודם.

חי פסח: אז זה מאוד מבורך.

חי פסח: ציינתי שאנחנו עובדים על סל חקיקה וזה היה כלול בתוכו, ונמשיך לעבוד על אותו סל כדי לקדם את העניין הזה במיוחד כלפי אותן אוכלוסיות.

חי פסח: בנוסף בפעם הקודמת שדיברנו זה היה קצת אחרי שקיימתי שולחן עגול עם חברות התקשורת ודנו בתלונות רבות שקיבלנו גם ללשכת השרה וגם למוקד אזרחים הוותיקים שהמשרד מפעיל.

חי פסח: חלק מהתוצרים היו האמנה שבאה להגן על אותה אוכלוסייה של אזרחים ותיקים.

חי פסח: אנחנו עדיין בדין ודברים מול החברות אבל אני אציין רק את הכותרות החשובות בעניין הזה: באמנה יש כמה סעיפים שבהם אנחנו מבקשים שתהיה דרישת הבנה והסכמה אקטיבית של האזרח הוותיק כאשר מדובר בהתקשרות בעסקה.

חי פסח: כלומר שהם יוודאו באופן אקטיבי שהלקוח קיבל את מסמך הגילוי, שהוא מבין את פרטי העסקה לעומק, והחברה צריכה לעמוד על הבנתו בכל פרטי העסקה.

חי פסח: זה מאוד חשוב.

חי פסח: כל אחד מהסעיפים שכתובים באמנה הם בעקבות פניות ציבור שקיבלנו.

חי פסח: זאת אומרת זה עלה מתוך פניות הציבור.

חי פסח: מדיניות של הנגשה של הליך המכירה ושירות הלקוחות.

חי פסח: אנחנו מבקשים שחברות התקשורת יפעלו להטמעת מדיניות בתוך החברה, למתן מענה הולם ומותאם לצרכים של הלקוחות שהם אזרחים ותיקים; החברה תצטרך לקבוע נהלים שיכללו צעדי שיווק ונהלי מכירה ראויים ומותאמים לאותה אוכלוסייה.

חי פסח: סעיף נוסף מדבר על שפת המכירה ומתן השירות.

חי פסח: יש פעמים שבהן המכירה מתבצעת בשפה מסוימת.

חי פסח: זאת אומרת יש נציגי מכירות שיכולים לדבר בערבית, ברוסית, באמהרית, אבל החוזה כתוב בעברית בלבד, והחברה לא מאפשרת ללקוח להבין את האותיות הקטנות שאנחנו יודעים שחבויות בחוזה הענק.

חי פסח: לאותו לקוח אין יכולת להבין את מהות החוזה ובטח את האותיות הקטנות.

חי פסח: אז אנחנו מבקשים שאותן חברות ישקלו להעמיד לרשות אותן לקוחות.

חי פסח: אם המכירה נעשתה בשפה מסוימת אז צריכה להיות הלימה בין השפה של המכירה לבין השפה שבה כתוב החוזה.

חי פסח: העלינו את זה בפני החברות ואנחנו מקווים שזה יקבל מענה.

חי פסח: בנוסף לזה יש גם דרישה שלנו שהחברות יבצעו הדרכות של נציגי המכירות.

חי פסח: זה קשור לסעיף הקודם בעניין הטמעת מדיניות.

חי פסח: אנחנו רוצים שנציגי המכירות יהיו הרבה יותר סובלניים.

חי פסח: הרי הם נמדדים לפי כמות המכירות בזמן מועט.

חי פסח: ככל שהשיחה ארוכה יותר הם יכולים לעמוד פחות בביצועים בסוף החודש.

חי פסח: אז אנחנו רוצים שדווקא כשמדובר באזרח ותיק החברה תאפשר לאותו נציג שיחה ארוכה יותר.

חי פסח: זאת אומרת הם מודדים את זמן השיחה.

חי פסח: אז כיום, לפי מה שאנחנו יודעים, אין זמן מסוים ללקוח צעיר וזמן מסוים ללקוח ותיק.

חי פסח: זה אותו זמן.

חי פסח: הם צריכים לעמוד באותו זמן.

חי פסח: אנחנו רוצים להאריך את זמן השיחה עם לקוח ותיק, כי ככל הנראה הם יצטרכו להאט את קצב הדיבור, לוודא את הבנתו של הלקוח, לרדת לפרטים שאולי קצת יותר קשים להבנה כשמדברים ממש מהר ורק רוצים לסגור את העסקה.

יעל רון בן משה: בהיבט הזה ותיק מבחינתי זה מגיל 40 ומעלה.

יעל רון בן משה: גם אני כבר לא מבינה מה אומרים לי.

חי פסח: אז, לדעתנו, יש כאן נקודה שאנחנו רוצים מאוד שהם ישימו לב אליה.

יעל רון בן משה: זה נושא רציני.

יעל רון בן משה: אני בהחלט חושבת שזה נכון.

חי פסח: בנוסף לזה אנחנו רוצים שיהיה הידוק של הקשר בין המוקד לאזרחים ותיקים לבין מוקדי השירות של חברות התקשורת.

חי פסח: כבר היום זה מתחיל להתקיים.

חי פסח: לי יש פרטי קשר של נציגי שירות הלקוחות לפניות הציבור בכל החברות.

חי פסח: כשלשכת השרה מקבלת פנייה יש לי ממש מישהו להתקשר אליו לטלפון הפרטי שלו להעביר את פרטי הפנייה ואנחנו מקבלים שירות מאוד טוב מאותו אדם, מאותו נציג בכל החברות.

חי פסח: אנחנו רוצים שאותו דבר יקרה מול המוקד לאזרחים ותיקים, וכבר העברנו למנהלת המוקד את מספרי הטלפון של אותם נציגים בכל החברות, ואנחנו מהדקים את הקשר בין מקרים שמופנים למוקד לאזרחים ותיקים, והמוקד יוכל לפתור אותם מול אותם נציגים.

חי פסח: זה ממש מבורך, ויש שיפור מאוד טוב בנקודה הזאת, וראוי לציין את זה.

חי פסח: בנוסף אנחנו רוצים שתהיה קדימות בשירות הניתנים בסניפים באופן פיזי לאנשים מגיל 70 ומעלה ולא 80 ומעלה.

חי פסח: היום, לפי החוק, פטור מתור ניתן מגיל 80 ומעלה, ואנחנו מעוניינים שזה יהיה כבר מגיל 70 ומעלה.

חי פסח: כאן אנחנו מקבלים הסכמה מלאה, ואני חושב שזה יצלח.

יעל רון בן משה: הסכמה מהחברות.

חי פסח: כן.

יעל רון בן משה: יפה מאוד.

חי פסח: אגב, אנחנו גם במגעים עם גופים אחרים בעניין הזה: גם בבנקים ואנחנו מאוד מקווים שנצליח גם מול דואר ישראל.

חי פסח: שם יש בעיה, אבל אנחנו מקווים שזה יצלח גם שם.

מירב שטרוסברג: עכשיו יש מהפכה בדואר ישראל.

חי פסח: נכון.

חי פסח: גם בעוד גופים אחרים שנהיה איתם בקשר.

חי פסח: אנחנו מאוד רוצים לקדם גם את העניין הזה.

חי פסח: בדואר ישראל זה ממש מובהק כי יש לנו הרבה פניות בנוגע לאזרחים שמגיעים לסניף.

חי פסח: הדואר עבר דיגיטציה מאוד גדולה, והיום אתה לא יכול להגיע לדואר אם לא הזמנת תור מראש.

יעל רון בן משה: יש לי כל כך הרבה מה להגיד על זה כתושבת הגליל ומה שקורה עם שירותי הדואר.

יעל רון בן משה: אני לא אפתח את זה בדקות האלה.

חי פסח: גם אני במקור תושב הגליל.

יעל רון בן משה: אני מכירה את חוק הדואר היטב.

יעל רון בן משה: אישרנו אותו בקריאה שנייה ושלישית ביום האחרון של כנס החורף האחרון של הכנסת.

יעל רון בן משה: מה שקרה זה שלפני שבוע או שבועיים כל קיבוצי המדינה, כולל הקיבוצים בפריפריה הרחוקה ביותר – גם בקו העימות בצפון וגם בעוטף עזה קיבלו הודעה שמעתה הדואר לקיבוץ יגיע עד המזכירות, ומשם – תסתדרו; לא מחלקים יותר לתיבות.

יעל רון בן משה: למה?

יעל רון בן משה: ככה.

יעל רון בן משה: עכשיו, מי צורך את הדואר בקיבוץ שלי?

יעל רון בן משה: אני לא צריכה את הדואר.

יעל רון בן משה: מי רוצה לבוא לרחל רבין במשגב עם ולהגיד לה, גברתי – בת קרוב ל-100 – זהו, דואר ישראל למשגב עם כבר לא מחלקים לתיבות – תגיעו כולכם למזכירות.

יעל רון בן משה: אז בואו לא נפתח את נושא הדואר ועד כמה הם משתפרים בשירות לקשישים.

יעל רון בן משה: יש לי הרבה מאוד מה להגיד על זה.

חי פסח: זה אולי אפשר בדיון אחר.

חי פסח: בכל אופן בעניין התורים גם כשמדובר בתור פרונטלי אנחנו נקדם את העניין שאזרחים ותיקים מעל גיל 70 יוכלו להיכנס ולקבל קדימות בתור ולא להמתין בעמידה לקבלת השירות.

חי פסח: הנגשת מידע של שירותים ומוצרים מותאמים ללקוחות ותיקים – כאן מדובר בעסקת מכירה של שירות המוצר לאזרח ותיק.

חי פסח: טרם סגירת העסקה יבדוק נציג המכירות שאין מבצע או הטבה ייעודיים לאזרחים ותיקים על המוצר או השירות הקונקרטי שאותו מבקש הלקוח.

חי פסח: זה בעצם מתקשר לדיון שהיה כאן על המבצעים והאם אותה אוכלוסייה מודעת למבצעים שיש לרשותה כרגע, והאם בכלל אותה חברה העמידה מבצע לאותה אוכלוסייה.

חי פסח: אני נכנס בקצרה לדיון הקודם שבו דיברתי על כך שכרגע האזרחים הוותיקים לא מכירים שיש לאותן חברות חבילות מותאמות לאזרח ותיק.

חי פסח: אין כאן שום כוונה לפטרונות על אותו אוכלוסייה.

חי פסח: אנחנו לא רוצים לקבוע מה תכלול אותה חבילה, אנחנו רק מבקשים שתהיה חבילת בסיס זולה ונגישה.

יעל רון בן משה: ומה קורה עם זה?

חי פסח: מעבר לכל זה אם אותו אזרח ירצה להוסיף על אותה חבילה ערוצים נוספים או שירותים נוספים כמו V.O.D וכדומה – הכול בסדר – תנו לו כל מה שהוא מבקש.

חי פסח: אנחנו רק רוצים שיעמידו את האפשרות הבסיסית הזאת, ושאותה אוכלוסייה תדע שהיא קיימת.

חי פסח: כי היום גם אם אומרים לי שיש אותה חבילה האוכלוסייה הזאת לא יודעת - - -

יעל רון בן משה: אז מה עושים עם זה?

חי פסח: אני מתייחס רגע לדברים שאמרה כאן חברתי.

חי פסח: רעיון שעלה לי רק עכשיו: אולי אנחנו נבקש מאותן חברות שיצרו את אותן חבילות ויפרסמו את זה, לפחות, דרך הצינור של מי שאמור להיות הרגולטור שלהן.

חי פסח: אתם אולי תוכלו לדאוג לכך שאולי גם אצלכם באתר ובכל המדיות שלכם - -

יעל רון בן משה: בדואר.

חי פסח: - - של אותן חברות שניתן יהיה לפרסם את העניין הזה.

יעל רון בן משה: אנחנו צריכים לעשות כמה קמפיינים משותפים.

מירב שטרוסברג: גם אני אשמח לקבל את המסמך הזה.

חי פסח: בשמחה רבה.

חי פסח: זה מסמך שהוא עדיין בהכנה, ואני רק מציג כרגע את מה שאנחנו רוצים שיקרה.

חי פסח: זה בדין ודברים מול החברות, יש עוד תיקונים שיהיו.

חי פסח: חשוב להדגיש את זה, אבל זאת הכוונה, ואנחנו שואפים מאוד שזה יקרה.

מירב שטרוסברג: אז אם כבר, אני רוצה להתחבר אליך – גם הנתונים שהצגתי הם נתונים לא סופיים, אני עדיין מעבדת אותם.

מירב שטרוסברג: עדיין לא פרסמנו דוח לשנת 2021.

מירב שטרוסברג: זה הכיוון.

מירב שטרוסברג: כמו שהנייר שלך לא גמור, שלי גם עדיין לא.

חי פסח: בשורה התחתונה אנחנו מבקשים שהחברות יצרו חבילות נגישות ומותאמות מבחינת מחיר ויפרסמו אותן כי אני יודע לומר במאה אחוז שאנחנו בדקנו עם כל הפונים שלנו, שלא היה להם שום מושג שקיימת חבילה זולה שתוכל להתאים לצרכים הבסיסיים שלהם.

יעל רון בן משה: תודה רבה, עורך דין חי פסח, יועץ השר לשוויון חברתי.

יעל רון בן משה: אני מסכמת את הדיון.

יעל רון בן משה: ראשית תודה למשתתפי דיון המעקב בנושא ניתוקים וסיום התקשרות מחברות תוכן בטלוויזיה וחברות כבלים ולוויין.

יעל רון בן משה: הנתונים שהציגה הגברת שטרוסברג מהמועצה לשידורי כבלים ושידורי לוויין בסך הכול מעודדים מספרית בנושא של היכולת להתנתק בצורה מהירה וקלה.

יעל רון בן משה: יכול להיות מאוד שחלק מהשיפור בנתונים קשור לאותו עיצום כספי שעליו דיווח יושב-ראש המועצה ויכול להיות שלא.

יעל רון בן משה: אני מציעה שנמשיך ונעקוב אחרי הנתונים ונראה שאין קפיצה, חלילה, וחזרה אחורה.

יעל רון בן משה: תודה לשרה לשוויון חברתי ולצוות שלה שנרתמו לנושא הזה ולנושאים רבים נוספים שציינת כאן.

יעל רון בן משה: צריך להגיד שנושא של ניתוק מהחברות שבדיון הוא לא בלעדי לאוכלוסיית הקשישים.

יעל רון בן משה: בוודאי שכשאנחנו מוצאים בעיות של צרכנות אז ככל שהאוכלוסייה היא מבוגרת יותר וחלשה יותר עם פחות אוריינות דיגיטלית – זה יכול להיות גם בגלל שפה וזה יכול להיות גם בגלל מגבלה אחרת – אז שם אנחנו מוצאים עוול גדול יותר והירתמות מלאה.

יעל רון בן משה: לפחות, אחת מהחברות שפה בדיון דיווחו ללשכה שלי על כך שהם עומדים להשיק חבילה עוד יותר משופרת לקשישים בעקבות הדיון הקודם בנושא מחירים ובעקבות העבודה החשובה שאתם עושים במשרד לשוויון חברתי.

יעל רון בן משה: אני ציינתי בדיון את עניין עלות החבילות.

יעל רון בן משה: להערכתי, חברה שתרים את הכפפה גם לא תינזק ברמה הצרכנית.

יעל רון בן משה: הציבור כולו יידע להעריך את זה ולבטא את זה גם ביתר חיבור לאותה חברה.

יעל רון בן משה: אני ממשיכה לקבל פניות מאזרחים ותיקים על מחירי החבילות.

יעל רון בן משה: רק בשבוע שעבר פנה אליי אזרח ותיק שאמר לי שהוא משלם רק על ערוצי הספורט מעל 80 שקלים בחודש.

יעל רון בן משה: אני אומרת לו, אבל אתה צופה בזה?

יעל רון בן משה: הוא אומר לי, לא, אבל אני צריך שיהיה לי כי כשהנכדים מגיעים פעם בחודש שהם לא יגידו שהם לא מגיעים במוצאי שבת או בחמישי בערב כי אז יש משחק שמשודר.

יעל רון בן משה: לחברות יש הנתונים באיזה ערוצים אנחנו צופים.

יעל רון בן משה: הם רואים שזה אדם מבוגר מעל גיל 80 – הוא לא צופה בערוצי הספורט האלה.

יעל רון בן משה: אני מבינה את השוק החופשי, אני מבינה קפיטליזם.

יעל רון בן משה: צריך לעשות פה חשיבה נוספת.

יעל רון בן משה: אני שמחה שיש משרד ממשלתי שרתום לנושא הזה.

יעל רון בן משה: אני גם שמחה שחברות השידורים, חברות התוכן, חברות הכבלים והלוויין גם קשובות לנושא, כפי שציינת גם בנושא המכירות, המחירים, הנגשת המידע ושירותים נוספים.

יעל רון בן משה: זה בסך הכול בשורה טובה וחשובה.

יעל רון בן משה: אני חוזרת על בקשתי לקבל מכלל החברות: הוט, יס, סלקום, פרטנר תקשורת וגם נטפליקס – ואם יש נוספות שפספסתי אז, בבקשה, מנהלת הוועדה, נא לפנות אליהם; אני מבקשת לדעת מהם על זמני ההתנתקות: תוך כמה זמן מהבקשה הראשונה ועד התנתקות לקוח מתנתק?

יעל רון בן משה: כמה מהם יוצאים עם חבילה אחרת זולה יותר או יקרה יותר?

יעל רון בן משה: זה נתון מעניין שבנפרד מסוגיית הניתוקים הוא קשור ליכולת לנהל משא ומתן.

יעל רון בן משה: מי יוצא אחרי שיחה כזאת עם חבילה יקרה יותר ומי עם חבילה זולה יותר – זה יהיה מעניין.

יעל רון בן משה: אני מבקשת לקבל את הנתונים האלה.

יעל רון בן משה: אני שבה ומציעה לחברות לבדוק ולחתור לנושא של כפתור ניתוק.

יעל רון בן משה: אפשר לעשות את זה מהשלט, אפשר לעשות את זה מהטלפון החכם שלנו שלפעמים הוא השלט לכל השירותים שאנחנו מפעילים בבית, בטח בבתים חכמים.

יעל רון בן משה: נכון, זה לא לאותה אוכלוסייה של אזרחים ותיקים או לאוכלוסייה עם קשיים אחרים; אבל יש חלק גדול באוכלוסייה שישמחו לדעת שהם יכולים לרכוש שירותים בלחיצת כפתור על השלט וגם להתנתק מהם בלחיצת כפתור על השלט.

יעל רון בן משה: אם יודעים להציע את השירותים האלה באופן מיטבי באתר אינטרנט או בשירות טלפוני אז מה טוב.

יעל רון בן משה: אבל נושא כפתור הניתוק הוא משמעותי.

יעל רון בן משה: נראה את הנתונים ונראה איך אנחנו מתקדמים.

יעל רון בן משה: תודה לכולם.

יעל רון בן משה: הדיון נעול.